АҞӘА, жәабран 2 – Sputnik. Куба уаанӡатәи ахада Фиделя Кастро иԥа, аҭҵаарадыррақәа рдоктор Фидель Анхель Кастро Диас-Баларт акраамҭа адипрессиаҟынтәи аҽыхәышәтәра даҿын. Аԥшьаша ашьыжь иара иҽишьит ҳәа аанацҳауеит РИА Новости аҳәынҭмаҵзура Prensa Latina адыррақәа ҵаҵӷәыс иҟаҵаны.
Акраамҭа Фидель Анхель Кастро Диас-Баларт ахәышәтәырҭа дҭан, адипрессиаҟынтәи аҳақьымцәа ихәышәтәра иаҿын.
68-шықәса зхыҵуаз Кастро Диас-Баларт Куба аҳәынҭеилакы аҭҵаарадырра азҵаарақәа рзы абжьагаҩыс дыҟан, аинновациатә темақәа инапы рылакын.